ຝຣັ່ງ ເຢຍຣະມັນ ແລະອີຕາລີ ປະນາມ ການຕໍ່ຕ້ານ ຊາວຢິວ ໃນຢູໂຣບ (ວີດີໂອ)
ຝຣັ່ງ ເຢຍຣະມັນ ແລະອີຕາລີ ປະນາມການຕໍ່ຕ້ານຊາວຢິວ ​ທີ່​ໄດ້​ປາ​ກົດ​ຂື້ນ ​ລະຫວ່າງ​ການເດີນຂະບວນ ​ສະໜັບ​ສະ​ໜູນປາ​ແລ​ສ​ໄຕ​ນ໌ ຢູ່ທົ່ວພາກ​ຕາ​ເວັນ​ຕົກ​ ຂອງ​ຢູ​ໂຣບ.
ລັດຖະມົນຕີຕ່າງປະເທດຂອງສາມປະເທດໃນຢູໂຣບ ປະນາມ ການຕໍ່ຕ້ານຊາວຢິວ ທີ່ໄດ້ປາກົດຂື້ນ ໃນລະຫວ່າງການເດີນ ຂະບວນປະທ້ວງສະໜັບສະໜູນປາ ແລສໄຕນ໌ ຢູ່ທົ່ວພາກຕາ ເວັນຕົກຂອງຢູໂຣບ ເມື່ອອາທິດທີ່ຜ່ານມານີ້ ລັດຖະມົນຕີຕ່າງປະເທດ Laurent Fabius ແຫ່ງຝຣັ່ງ Frank- Walter Steinmeier ແຫ່ງເຢຍຣະມັນ ແລະ Frederica Mogherini ແຫ່ງອີຕາລີ ກ່າວໃນຖະແຫລງການຮ່ວມ ໃນວັນ ອັງຄານວານນີ້ວ່າ ເຂົາເຈົ້າຈະໃຊ້ທຸກໆມາດຕະການທາງດ້ານ ກົດໝາຍ ຕໍ່ການກ່າວຄຳປາໄສ ແລະການກະທຳຕ່າງໆ ທີ່ຈຳ ແນກຜິວພັນ ແລະຕໍ່ຕ້ານຊາວຢິວ ບັນດາລັດຖະມົນຕີທັງສາມ ກ່າວວ່າ ບໍ່ມີຫຍັງ ແມ່ນແຕ່ການສູ້ລົບທີ່ເຂດກາຊາ ສາມາດ ນຳມາອ້າງເປັນເຫດຜົນ ກ່ຽວກັບການກະທຳເຫຼົ່ານີ້ ຢູ່ໃນຢູໂຣບ ຝຣັ່ງ ຊຶ່ງເປັນປະເທດທີ່ມີປະຊາຊົນຊາວຍີວແລະມຸສລິມໃຫຍ່ທີ່ສຸດໃນຢູໂຣບນັ້ນ ແມ່ນໄດ້ ເກີດຄວາມຮຸນແຮງຕໍ່ຕ້ານຊາວຢິວແລະການທຳລາຍຊັບສິນທີ່ຮ້າຍແຮງ ສຸດເມື່ອໄວໆມາ ນີ້ ຝູງຊົນທີ່ສະໜັບສະໜູນປາແລສໄຕນ໌ ໃນນະຄອນປາຣີ ໄດ້ໂຈມຕີວັດ ແລະທຸລະກິດ ຂອງຊາວຍີວ ທໍາຮ້າຍຮ່າງກາຍ ຕະຫຼອດທັງ ດ່າປະ ນາມຊາວຢິວນຳດ້ວຍ ບັນດາເຈົ້າໜ້າທີ່ຝຣັ່ງ ໄດ້ຫ້າມບໍ່ໃຫ້ມີການເດີນຂະບວນປະທ້ວງຫລາຍໆຄັ້ງໃນໄລຍະ ສອງສາມມື້ຜ່ານມານີ້